አሜሪካ በየመን ጦርነት ያላትን ተሳትፎ እንድታቋርጥ ምክር ቤቱ ወሰነ
የአሜሪካ ሕዝብ ተወካዮች ምክር ቤት ሳዑዲ አረቢያ እና የተባበሩት አረብ ኢምሬቶች በየመን ለሚያደርጉት ጦርነት ውስጥ አሜሪካ ያላትን ድጋፍ እንድታቋርጥ ወሰነ፡፡የምክር ቤቱ ውሳኔ የተወሰነው ፕሬዚዳንት ዶናልድ ትራምፕ ለሳውዲ አረቢያ መንግሥት ተጨማሪ ድጋፍ እንደሚያደርጉ ካስታወቁ በኋላ ነው።ምክር ቤቱ ውሳኔውን 247 ለ 175 በሆነ ድምጽ ያፀደቀው ቢሆንም ፕሬዚዳንቱ ድምፅን በድምፅ የመሻር መብታቸውን ተጠቅመው ውድቅ ያደርጉታል ተብሏል፡፡ቀደም ሲል በአሜሪካ ምክር ቤት በ1973 በጸደቀው የጦር ሀይል አዋጅ መሰረት በጦርነት ጊዜ የአሜሪካን ፕሬዚዳንት ያለ ምክር ቤቱ ፍቃድ ጦር ሊያንቀሳቅስ ይችላል።እ.ኤ.አ. ከ2015 ጀምሮ አሜሪካ አየር ኃይል ለሳውዲ አረቢያ እና ለዩናይትድ አረብ ኤሚሬቶች ለተዋጊ አውሮፕላኖቻቸው ነዳጅ በመሙላትና የስለላ መረጃዎችን በማቀበል ጦርነቱ ሲደግፍ እንደነበር ነው የተገለፀው።ሳውዲ አረቢያ እና የዓረብ መንግስታት በየመን ከ19 ሺህ በላይ የአየር ጥቃቶችን አካሂደዋል።በጦርነቱ 60 ሺህ ሰላማዊ ሰዎች ሲገደሉ እስከ 85 ሺህ የሚደርሱ ሕፃናት በረሃብ ተጠቅተዋል።በሚሊዮን የሚቆጠሩት ደግሞ ከረሃብ ሻል ባለ ኑሮ ውስጥ እንደሚገኙ ነው የእርዳታ ድርጅቶች የገለፁት። (ምንጭ፡-አልጀዚራ)  